**Tabelul de divergenţe cu argumentări**

la proiectul hotărârii de Guvern cu privire la modificarea și completarea Hotărârii Guvernului nr. 196 din 25 martie 2011 pentru aprobarea Regulamentului sanitar privind mențiunile nutriționale și de sănătate înscrise pe produsele alimentare

|  |  |  |  |  |
| --- | --- | --- | --- | --- |
| **Nr. d/o** | **Denumirea autorităţii publice centrale** | **Propunerile autorităţii publice centrale** | **Propunerile autorului** | **Argumentări** |
| 1 | **2** | 3 | 4 | 5 |
| 1. | **Ministerul Finanțelor (**nr. 08-17/589 din 01 septembrie 2017) | În limita competențelor funcționale comunică lipsa de propuneri | Se acceptă |  |
| 2. | **Agenția Națională pentru Siguranța Alimentelor** (nr. 01-6/1945 din 04.09.2017) | Avizează proiectul pozitiv |  |  |
| 3. | **Ministerul Afacerilor Externe** (nr. DI/3/041.1-11412 din 04.09.2017) | In conformitate cu prevederile pct. 21 al Regulamentului privind mecanismul de armonizare a legislației RM cu legislația comunitara, aprobat prin Hotărârea Guvernului nr. 1345 din 24 noiembrie 2006, fiecare proiect al actului național de transpunere a normelor dreptului UE trebuie sa fie, in mod obligatoriu, însoțit de Tabelul de concordanță, folosit pentru a demonstra compatibilitatea unui act normativ național cu legislația comunitara, care însoțește in mod obligatoriu actul normativ pe întreg parcursul circulației sale, pana la adoptarea sa, dupa caz, de catre Guvern sau Parlament.  Astfel, MAEIE se va expune asupra proiectului in speța, după transmiterea tabelului de concordanța. | Se acceptă transmiterea repetată a proiectului | A fost elaborat Tabelul de concordanță, anexat |
| 4. | **Academia de Științe a Moldovei** (nr. 1082-16/7 din 04.09.2017) | Proiectul HG este actual, binevenit, integru, foarte necesar și poate fi înaintat pentru a fi examinat în ședință de Guvern | Se acceptă |  |
| 5. | **Ministerul Educației, Culturii și Cercetării** (nr. 10/12-3289 din 04.09.2017) | Comunică lipsa de obiecții și propuneri | Se acceptă |  |
| 6. | **Ministerul Apărării** (nr. 11/1123 din 04.09.2017) | Obiecții și propuneri nu sunt | Se acceptă |  |
| 7. | **Ministerul Justiției** (nr. 03/10176 din 13.09.2017) | Urmează a se modifica titlul acestuia, întrucât este supus amendării doar Regulamentul sanitar, și nu Hotărârea Guvernului în întregime. | Se acceptă | Denumirea proiectului HG în redacție nouă: „proiectul hotărârii de Guvern cu privire la modificarea și completarea Regulamentului sanitar privind mențiunile nutriționale și de sănătate înscrise pe produsele alimentare aprobat prin Hotărîrea Guvernului nr. 196 din 25 martie 2011 |
|  |  | La pct. 1 sbp. 1) la proiectul hotărârii se va indica ca se completează clauza de armonizare in final cu textul propus, si nu preambulul Regulamentului. | Se acceptă | pct. 1 sbp. 1) se completează clauza de armonizare în final cu textul: |
|  |  | La sbp. 2) din pct. 1 se va exclude textul „după pct. 24” fiind unul inutil, precum si cuvântul „conținut” se va substitui cu cuvântul „cuprins”, intru uniformizarea terminologii utilizate ca și in celelalte acte normative.  Totodată, intru concretizarea conținutului actului normativ si facilitarea utilizării acestuia, la pct. 242 propus se va indica la final textul „la pct. 241 ” | Se acceptă | În redacția nouă sbp. 7) din pct. 1 Se completează cu pct. 241 și 242 cu următorul cuprins: ”241 Lista de mențiuni de sănătate permisive, înscrise pe produsele alimentare, altele decât cele care se referă la reducerea riscului de îmbolnăvire și la dezvoltarea și sănătatea copiilor se aprobă de către Guvern.  242 Guvernul periodic, la propunerea Ministerului sănătății, muncii și protecției sociale actualizează Lista nominalizată.” |
|  |  | Dat fiind faptul ca, la pct. 1 este menționat ca, Regulamentul sanitar se supune modificării si completării, consideram inutil dublarea prevederii date la pct. 2 si 3, fapt pentru care urmează a fi exclusa. Mai mult, se va tine cont de faptul ca, prin numerotarea singurei anexe in anexa nr.l, este necesara ajustarea acestui fapt si in textul Regulamentului. | Se acceptă | Dublările au fost exluse, redacția nouă:  „pct. 2.Anexa devine „Anexa nr. 1 la Regulamentul sanitar privind mențiunile nutriționale și de sănătate înscrise pe produsele alimentare aprobat prin Hotărârea Guvernului nr. 196 din 25 martie 2011” și se modifică și se completează după cum urmează:”  „pct. 3. Se completează cu Anexa nr. 2 sub următoarea redacție: ” |
|  |  | La sbp. l) pct. 2 se va reformula în sensul ca „ se completează cu poziția 131 cu următorul cuprins,,, iar spb. 2) urmează a se revedea in sensul excluderii confuziei, întrucât nu este clar la care pozitie se refera. | Se acceptă | Redacția nouă a sbp 1), 2) și 3) a pct. 2: „   1. se completează cu poziția 131 cu următorul cuprins:   „131 **FĂRĂ ADAOS DE SODIU sau FĂRĂ SARE**  Se poate face o mențiune conform căreia într-un produs alimentar nu s-a adăugat sare/sodiu și orice altă mențiune care poate avea același înțeles pentru consumator numai dacă produsul nu conține adaos de sodiu/sare sau orice alt ingredient care conține adaos de sodiu/sare și produsul nu conține mai mult de 0,12 g sodiu sau valoarea echivalentă pentru sare, per 100 g sau 100 ml.”   1. Poziția 6 **„CONȚINUT REDUS DE GRĂSIMI SATURATE”** la final se completează cu un alineat nou cu următorul cuprins:   „Se poate face o mențiune „*conținut redus de grăsimi saturate*” și orice altă mențiune care poate avea același înțeles pentru consumator numai dacă suma acizilor grași saturați și a acizilor grași trans din produsul care poartă mențiunea este cu cel puțin 30 % mai mică decât suma acizilor grași saturați și a acizilor grași trans dintr-un produs similar și/sau, dacă conținutul de acizi grași trans din produsul care poartă mențiunea este egal sau mai mic decât în cazul unui produs similar.   1. Poziția 8 „**CONȚINUT REDUS DE ZAHARURI”** la final se completează cu un alineat nou cu următorul cuprins:   „Se poate face o mențiune „*conținut redus de zaharuri*” și orice altă mențiune care poate avea același înțeles pentru consumator numai în cazul în care aportul energetic al produsului care poartă mențiunea este egal sau mai mic decât aportul energetic al unui produs similar.” |
|  |  | În partea ce tine de pct. 3 consideram necesar a se indica si in textul Regulamentului referința la anexa nr. 2. De asemenea, cuvintele „la Regulamentul respectiv sub următoarea redacție” se vor substitui cu cuvintele „cu următorul cuprins”. | Se acceptă | Redacția nouă a pct. 3: „3. Se completează cu Anexa nr. 2 cu următorul cuprins: „Anexa nr. 2 la Regulamentul sanitar privind mențiunile nutriționale și de sănătate înscrise pe produsele alimentare ” |
|  |  | *La anexa nr.2:*  Parafa de aprobare a acesteia se va limita doar la referința la Regulament, referința la Hotărâre fiind de prisos.  Titlul Instrucțiunii se va revedea in sensul indicării depline a titlului Regulamentului sanitar privind mențiunile nutriționale. | Se acceptă | Parafa de aprobare cu noul conținut: „Anexa nr. 2 la Regulamentul sanitar privind mențiunile nutriționale și de sănătate înscrise pe produsele alimentare ”  Titlul Instrucțiunii cu noul conținut: „**Instrucțiune privind aplicarea condițiilor specifice pentru mențiunile de sănătate prevăzute la Capitolele II și IV din Regulamentul sanitar privind mențiunile nutriționale și de sănătate înscrise pe produsele alimentare”** |
|  |  | La pct. 2 se va revedea noțiunea de „mesaj comercial voluntar”, in sensul concretizării acesteia. | Se acceptă | Pct. 2 din anexa nr. 2 se exclude și proiectul se completează cu sbp. 3), pct.1 cu următorul conținutul „Pct. 6 la noțiunea „**menţiune de sănătate**” după cuvintele „orice menţiune” se completează cu cuvintele: „sau reprezentare în orice formăde cuvinte, declarații, imagini, logouri,*”* |
|  |  | La pct. 5 se vor exclude cuvintele „in vigoare”, fiind inutile. | Se acceptă | Excluse cuvintele „în vigoare” |
|  |  | În sensul concretizării prevederilor actului normativ urmează a se indica la pct. 6 de specificat cazurile in care operatorii economici sunt obligați sa demonstreze masurile întreprinse pentru a se conforma prevederilor Regulamentului, precum si autoritatea căreia urmează a fi demonstrate acestea.  Obiecție valabila si pentru pct. 17 din proiect. | Se acceptă | Redacția nouă a pct. 6. „6. Pentru asigurarea conformității cu prevederile Capitolelor II și IV ale Regulamentului, operatorul din businessul alimentar va demonstra Agenției de sănătate publică, măsurile întreprinse pentru a se conforma fiecărei părți a prezentului Regulament.”, iar pct. 17 s-a exclus. |
|  |  | Pct. 7 nu instituie o norma juridica, prin urmare se va exclude. | Se acceptă | S-a exclus. Respectiv s-a modificat numerotarea pct. ulterioare |
|  |  | Prevederile pct. 10 se vor revizui in sensul in care un act normativ nu trebuie sa cuprindă justificări, dar trebuie sa fie concret si clar. | Se acceptă | În noua redacție pct. 9. „9. Cerințele pct. 9 al Regulamentului se respecta cu strictețe în condițiile legislației pentru furnizarea informațiilor exacte și pertinente pentru ca consumatorii să facă o alegere fondată și argumentată.” |
|  |  | Prevederile pct. 12 -18 se vor revizui sub aspectul excluderii dublărilor, întrucât Normele privind etichetarea produselor alimentare sunt aprobate prin Hotărârea Guvernului nr. 996 din 20 august 2003. Noțiunile definite in unele acte normative se folosesc, fără a fi definite repetat, in celelalte acte normative, dacă își păstrează aceeași semnificație. | Se acceptă | Pct. 12 s-a exclus, iar 13-18, care au devenit 10-14 s-au redactat cu următorul conținut:  „10. O mențiune de sănătate se va aplica in câmpul vizual principal undeseînglobează toate informațiile pentru consumatori despre produsul alimentar, la care se referă.  11. La livrarea către consumatorul finaletichetarea produselor alimentare este obligatorie, iar publicitatea este la discreția operatorului din businessul alimentar și reprezintă procesul de promovare a produselor alimentare.  12. Pe etichetele produselor alimentare se includ informațiile obligatorii pentru care se face mențiunea de sănătate în condițiile pct. 22 la prezentul Regulament.  13. Pentru produsele alimentare nepreambalate și care sunt destinate consumatorului final sau unei unități de alimentare publica, operatorii din businessul alimentar asigura menționarea informațiilor obligatorii pentru care este făcuta mențiunea de sănătate pe preambalaj, anunț sau pe o eticheta atașata produsului alimentar sau pe alte documente confirmatoare.  14. În cazul vânzărilor la distanță se va face o mențiune specială „privind vânzările la distanță”. Informațiile obligatorii trebuie să fie disponibile consumatorilor înainte de procurarea produselor, iar în cazul vânzării la distanță, unde accesul la „*etichetare*” este limitat, informațiile obligatorii pentru mențiunea de sănătate trebuie să fie incluse în prezentarea și publicitatea produselor alimentare, în suportul de vânzare la distanță, dacă acesta este un site web, un catalog, un prospect, o scrisoare etc.” |
|  |  | Totodată, se va atrage atenția asupra faptului ca, prevederile pct. 14 sunt in dezacord cu pct. 16, si anume pct. 14 prevede etichetarea produselor alimentare ca obligatorie la livrarea către consumator, iar pct. 16 permite inexistenta acesteia si livrarea către consumator a informației prin publicitate si prezentare. | Se acceptă | Redacția nouă a pct. 16, care a devenit pct. 13 (la propunerea MADRM) cu următorul conținut: „Pentru produsele alimentare nepreambalate și care sunt destinate consumatorului final sau unei unități de alimentare publica, operatorii din businessul alimentar asigura menționarea informațiilor obligatorii pentru care este făcuta mențiunea de sănătate pe preambalaj, anunț sau pe o eticheta atașata produsului alimentar sau pe alte documente confirmatoare.” |
|  |  | Totodată, lista miniștrilor contrasemnatari urmează a fi expusa ținându-se cont de prevederile art. 102 alin. (4) din *Constituția Republica Moldova* si art. 36 alin. (2) din *Legea nr. 136 din 7 iulie 2017 cu privire la Guvern,* potrivit căruia hotărârea adoptata de Guvern se semnează de Prim-ministru și se contrasemnează de ***miniștrii*** care au obligația punerii acesteia in aplicare si/sau care sânt responsabili de domeniile de activitate care intra parțial sau integral in obiectul de reglementare al actului contrasemnat.  Viceprim-miniștrii reprezintă o funcție in Guvern, instituita pentru coordonarea anumitor domenii ale politicii Guvernului, coordonarea activității miniștrilor si a ministerelor, a altor autorități administrative centrale subordonate Guvernului in domeniile de activitate date in competenta, in conformitate cu art. 25 alin. (2) din *Legea nr. 136 din 7 iulie 2017 cu privire la Guvern*, si care nu este instituita pentru conducerea un minister concret. Astfel, in procedura de contrasemnare a hotărârilor Guvernului, in temeiul dispozițiilor legale menționate mai sus, miniștrii care potrivit structurii generale a Guvernului dețin concomitent si funcția de viceprim-ministru, contrasemnează hotărârile Guvernului in virtutea funcției de ministru.  În acest context din proiectul hotărârii se va exclude referința la funcția de viceprim-ministru. | Se acceptă | Redacția nouă: „Ministrul economiei și infrastructurii Octavian CALMÎC” |
|  |  | Nota informativa este necesar de a o aduce in concordantă cu prevederile art.37 din *Legea nr. 317 din 18 iulie 2003 privind actele normative ale Guvernului și ale altor autorități ale administrației publice centrale și locale* și sa fie semnata de conducătorul organului de specialitate sau de locțiitorul lui. | Se acceptă | Este semnată. |
|  |  | Subsidiar, menționam ca, înainte de a fi prezentat Ministerului Justiției spre avizare, in conformitate cu art. 38 al *Legii nr. 317-XV din 18 iulie 2003,* proiectul de act normativ se avizează, in mod obligatoriu, de autoritățile și instituțiile implicate direct in soluționarea problemelor incluse in proiect și de alte autorități și instituiți interesate. Urmare definitivării în baza avizelor, proiectul se supune unei expertize anticorupție pentru a se verifica daca corespunde standardelor anticorupție naționale și internaționale, precum și pentru a preveni apariția de noi reglementari care favorizează sau pot favoriza corupția (art. 41 din *Legea nr. 317-XV din 18 iulie 2003).* | Se acceptă | Este expediat CNA pentru expertiza anticorupție. |
|  |  | Adițional, remarcam ca, proiectul constituie unul cu relevant UE și urmează sa corespunda cerințelor stabilite de *Regulamentul privind mecanismul de armonizare a legislației Republicii Moldova cu legislația comunitara, aprobat prin Hotărârea Guvernului nr. 1345 din 24 noiembrie 2006,* in special in ceea ce privește întocmirea obligatorie a Tabelului de concordant a proiectului și supunerea acestuia expertizei de compatibilitate a Centrului de Armonizare a Legislației. În acest context, expunem necesitatea coordonării proiectului si cu Centrul de Armonizare a Legislaței.  Suplimentar, pct. 22 din *Regulamentul privind mecanismul de armonizare a legislației Republicii Moldova cu legislația comunitara* prevede expres ca toate proiectele de acte normative elaborate in vederea transpunerii normelor Uniunii Europene in legislația naționala necesita a fi avizate de către Ministerul Afacerilor Extreme si Integrării Europene. | Se acceptă | Este elaborat Tabelul de concordanță și expediat CAL pentru expertiza de compatibilitate, cu avizarea repetată a proiectului la MAEIE. |
| 8. | **Ministerul Agriculturii, Dezvoltării Regionale și Mediului** (nr. 01/01-509 din 12.09.2017) | **La anexa nr.2:**  - La punctul 1, cit și pe tot parcursul textului la toate formele gramaticale sintagma "***operatorilor economici din domeniul alimentar***" se propune de a se substitui cu textul "***operatorilor din businessul alimentar***", conform prevederilor articolului 2 a Legii nr. 113 din 18.05.2012 cu privire la stabilirea principiilor și a cerințelor generale ale legislației privind siguranța alimentelor. | Se acceptă | Sintagma "***operatorilor economici din domeniul alimentar***" a fost substituită cu textul "***operatorilor din businessul alimentar***". |
|  |  | - Punctul 11 și 12 se propune de a se exclude, deoarece este ambiguu și noțiunile „*eticheta” și „etichetare”* vor fi definite la capitolul I, punctul 6 a Hotărârii de Guvern propriu zise, conform prevederilor proiectul de Lege privind informarea consumatorului cu privire la produsele alimentare care urmează sa fie examinat in lectura a doua in plenul Parlamentului in sesiunea de toamna (aprobat prin Hotărârea de Guvern nr. 129 din 06.03.2017) care transpune Regulamentul (UE) nr. 1169/2011 al Parlamentului European și al Consiliului din 25 octombrie 2011 privind informarea consumatorilor cu privire la produsele alimentare, de modificare a Regulamentelor (CE) nr. 1924/2006 și (CE) nr. 1925/2006 ale Parlamentului European și ale Consiliului și de abrogare a Directivei 87/250/CEE a Comisiei, a Directivei 90/496/CEE a Consiliului, a Directivei 1999/10/CE a Comisiei, a Directivei 2000/13/CE a Parlamentului European și a Consiliului, a Directivelor 2002/67/CE și 2008/5/CE ale Comisiei și a Regulamentului (CE) nr.608/2004 al Comisiei publicat in Jurnalul Oficial al Uniunii Europene (JO) nr. 304, 22.11.2011.  Se propune definirea noțiunilor "***eticheta" și "etichetare***" in următoarea redacție:  *eticheta* - marcaj, marca, semn, imagine sau alta descriere scrisa, imprimata, standartă, marcata, gravată sau tipărita pe ambalajul produsului alimentar sau atașata ambalajului sau recipientului unui astfel de produs;  *etichetare* - mențiunile, indicațiile, mărcile sau denumirile comerciale, imaginile sau semnele care se refera la un produs alimentar și care figurează pe orice ambalaj, document, anunț, eticheta, inel sau manșeta care însoțesc sau se refera la respectivul produs; | Se acceptă | Pct. 11și 12 au fost excluse.  Iar pct. 1, sbp 3) al HG a fost completat cu următorul conținut: „1. 3) Pct. 6 după cuvintele „care semnifică următoarele” se completează cu următorul conținut: **„eticheta** - marcaj, marca, semn, imagine sau alta descriere scrisa, imprimata, standartă, marcata, gravată sau tipărita pe ambalajul produsului alimentar sau atașata ambalajului sau recipientului unui astfel de produs;  **etichetare** - mențiunile, indicațiile, mărcile sau denumirile comerciale, imaginile sau semnele care se refera la un produs alimentar și care figurează pe orice ambalaj, document, anunț, eticheta, inel sau manșeta care însoțesc sau se refera la respectivul produs;”, iar la noțiunea „**menţiune de sănătate**” după cuvintele „orice menţiune” se completează cu cuvintele: „sau reprezentare în orice formăde cuvinte, declarații, imagini, logouri,” |
|  |  | * La punctul 13 cuvintele „***pe mijlocul etichetării care înseamnă mai mult decât simpla eticheta și”*** se propune de a se substitui cu cuvintele „***in câmpul vizual principal unde”*** și in continuare după text. | Se acceptă | În redacția nouă pct. 10: „10. O mențiune de sănătate se va aplica in câmpul vizual principal undeseînglobează toate informațiile pentru consumatori despre produsul alimentar, la care se referă.” |
|  |  | * La punctul 14 cuvântul „***etichetarea***” se va scrie fără ghilimele și fără caracterul cursiv. Nu este definit și explicit utilizat termenul „***publicitatea”***. Punctul 14 necesita de a fi reformulat. | Se acceptă | În redacția nouă pct. 11: „11. La livrarea către consumatorul finaletichetarea produselor alimentare este obligatorie, iar publicitatea este la discreția operatorului din businessul alimentar și reprezintă procesul de promovare a produselor alimentare.” |
|  |  | * Punctul 16 se propune de a fi redactat cu următorul conținut: "*Pentru produsele alimentare nepreambalate și care sunt destinate consumatorului final sau unei unități de alimentare publica, operatorii din businessul alimentar asigura menționarea informațiilor obligatorii pentru care este făcuta mențiunea de sănătate pe preambalaj, anunț sau pe o eticheta atașata produsului alimentar sau pe alte documente confirmatoare*". | Se acceptă | În redacția nouă pct. 13: „13. Pentru produsele alimentare nepreambalate și care sunt destinate consumatorului final sau unei unități de alimentare publica, operatorii din businessul alimentar asigura menționarea informațiilor obligatorii pentru care este făcuta mențiunea de sănătate pe preambalaj, anunț sau pe o eticheta atașata produsului alimentar sau pe alte documente confirmatoare.” |
|  |  | * Punctul 17 se propune de a fi transferat după punctul 3 al proiectului cu următorul conținut „*Operatorul din businessul alimentar căruia ii revine răspunderea pentru informarea consumatorilor cu privire la produsele alimentare asigura existența și acuratețea informațiilor referitoare la produsele alimentare in conformitate cu prevederile Legii nr. 105 din 13 martie 2003 privind protecția consumatorului și a prevederilor privind informarea consumatorului cu privire la produsele alimentare*". | Se acceptă | În redacția nouă devine pct. 3: „3. Operatorul din businessul alimentar căruia ii revine răspunderea pentru informarea consumatorilor cu privire la produsele alimentare asigura existența și acuratețea informațiilor referitoare la produsele alimentare in conformitate cu prevederile Legii nr. 105 din 13 martie 2003 privind protecția consumatorului și a prevederilor privind informarea consumatorului cu privire la produsele alimentare.” |
|  |  | * La punctul 18 prima propoziție este incertă, se cere de a se concretiza "***mențiunea speciala***" privind vânzările la distanță. in continuare sintagma "unde accesul la „ *etichetare"* este limitat" se propune de a fi exclus deoarece este de prisos, iar după cuvintele „***informațiile obligatorii***” se propune de a se complete cu sintagma „***pentru mențiunea de sănătate***” | Se acceptă | În redacția nouă devine pct. 14. „14. În cazul vânzărilor la distanță se va face o mențiune specială „privind vânzările la distanță”. Informațiile obligatorii trebuie să fie disponibile consumatorilor înainte de procurarea produselor, iar în cazul vânzării la distanță, unde accesul la „*etichetare*” este limitat, informațiile obligatorii pentru mențiunea de sănătate trebuie să fie incluse în prezentarea și publicitatea produselor alimentare, în suportul de vânzare la distanță, dacă acesta este un site web, un catalog, un prospect, o scrisoare etc. |
|  |  | Punctul 20 se regăsește în punctul 22 a Hotărârii de Guvern, de aceea considerăm inutilă explicațiile subpunctelor a),b),c) etc. și nu întrunește rigorile tehnicii legislative și ale limbajului juridic. | Nu se acceptă | Decizia de punere în aplicare 2013/63/UE a Comisiei din 24 ianuarie 2013 de adoptare a unor orientări privind punerea în aplicare a condițiilor specifice pentru mențiunile de sănătate prevăzute la articolul 10 din Regulamentul (CE) nr.1924/2006 al Parlamentului European și al Consiliului vine cu detalii de implementare a Regulamentului de bază (CE) nr.1924/2006, care urmează a fi păstrate în procesul transpunerii acesteia. |
|  |  | Punctul 26 se propune de a fi exclus deoarece este formulat ambiguu și confuz | Nu se acceptă | Pct. 26 a fost reformulat și în redacția nouă este pct. 22 cu următorul conținut: „22. Operatorii din businessul alimentar respectă cerințele prevăzute la pct. 19, la etapa aplicării normelor generale și specifice privind contextul în care mențiunile de sănătate pot fi utilizate, corespunzător prevederilor Regulamentului.” |
|  |  | La proiectul în cauză necesită de a fi elaborat Tabelul de concordanță, conform prevederilor Hotărârii de Guvern nr. 1345 din 24.11.2006 cu privire la armonizarea legislației Republicii Moldova cu legislația comunitară. | Se acceptă | Tabelul de concordanță este elaborat |
|  |  | Menționam, că in temeiul aprobării Hotărârii de Guvern nr.594 din 26.07.2017 cu privire la restructurarea administrației publice centrale de specialitate, se propune de a se modifica denumirea Ministerului Sanitații și a Centrului National de Sănătate Publica in tot contextul Hotărârii de Guvern nr. 196/2011. | Se acceptă | Proiectul se completează cu spb. 2) la pct. 1 cu următorul conținut:„ 1. 2) Pe tot parcursul textului sintagma „Ministerul Sănătății” se substituie cu sintagma: „Ministerul Sănătății, Muncii și Protecției Sociale”, iar sintagma „Centrul Național de Sănătate Publică” se substitute cu sintagma: „Agenția Sănătate Publică” în formele gramaticale corespunzătoare textului.‘ |
|  |  | De asemenea, consideram oportun ca proiectul in cauza să fie aprobat după publicarea in Monitorul Oficial a Legii privind informarea consumatorului cu privire la produsele alimentare, pentru a fi operate modificările de rigoare in Hotărârea de Guvern nr. 196/2011, intricat Hotărârea Guvernului nr.996 din 20 august 2003 despre aprobarea Normelor privind etichetarea produselor alimentare și Normelor privind etichetarea produselor chimice de menaj va fi abrogata, pentru a se evita o modificare repetată a Hotărârii de Guvern nr. 196/2011. | Se acceptă |  |
|  |  | In contextul celor expuse solicităm respectuos ca proiectul Hotărârii Guvernului cu privire la modificarea și completarea Hotărârii Guvernului nr. 196 din 25 martie 2011 pentru aprobarea Regulamentului sanitar privind mențiunile nutriționale și de sănătate înscrise pe produsele alimentare, ulterior sa fie remis pentru reavizare Ministerului Agriculturii, Dezvoltării Regionale și Mediului. | Se acceptă | Va fi adresat repetat la avizarea proiectului cu completările propuse |
| 9. | **Federația Sindicală „Sănătatea” din Moldova (nr. 03-01/687 din 11.08.2017)** | Obiecții și propuneri nu sunt | Se acceptă |  |
| 10. | **Ministerul Afacerilor Interne (nr. 22/1457 din 13.09.2017)** | Obiecții și propuneri nu sunt | Se acceptă |  |
| 11. | **Ministerul Finanțelor (nr. 11/1-2/09 din 04.09.2017)** | Obiecții și propuneri nu sunt | Se acceptă |  |
| 12. | **Agenția Națională pentru Siguranța Alimentelor (nr. 01-6/1945 din 04.09.2017)** | Obiecții și propuneri nu sunt | Se acceptă |  |

**Ministru Stela GRIGORAȘ**